Valmis+-+Ammatillisen+koulutuksen+läpäisyn+tehostaminen+Varsinais-Suomessa

=Valmis - Ammatillisen koulutuksen läpäisyn tehostaminen Varsinais-Suomessa=

HANKEKUVAUS **Hankkeen nimi:** Valmis-hanke – Ammatillisen koulutuksen läpäisyn tehostaminen Varsinais-Suomessa
 * Toteuttajataho: **Hanke toteutetaan Varsinais-Suomen maakunnassa ja siinä ovat mukana Turun kaupungin kasvatus- ja opetustoimi (Turun ammatti-instituutti), Raision seudun koulutuskuntayhtymä RASEKO, Peimarin koulutuskuntayhtymä (ammattiopisto Livia), Salon seudun koulutuskuntayhtymä (Salon seudun ammattiopisto), Lounais-Suomen koulutuskuntayhtymä ja Turun kristillisen opiston säätiö. 1.8.2011 alkava hanke päättyy 31.12.2012. Hankkeen hallinnoivana organisaationa toimii Turun kaupungin kasvatus- ja opetustoimi.
 * Yhteyshenkilö (nimi, sähköposti ja puh.nro): **Projektipäällikkö Matti Mäkelä, (etunimi.sukunimi@turku.fi), p. 044 9073 166
 * Hankkeen www-osoite: **www.koulutustakuu.fi ja http://www.turku.fi

**Läpäisyhankkeen keskeiset tavoitteet **
Hankkeen tavoitteena on ammatillisen koulutuksen läpäisyn tehostaminen ja opintojen keskeyttämisen vähentäminen Varsinais-Suomen maakunnan eri toisen asteen ammatillisissa oppilaitoksissa kehittämällä ennakoivia ja yksilöllisiä ohjaus- ja tukimalleja. Laajan kumppanuusverkoston monipuolista osaamista hyödyntäen tuetaan sekä koulutukseen ohjautumista että työelämään ja jatko-opintoihin siirtymistä.

Yksilöidyt tarpeet, joihin hankkeella haetaan ratkaisua ovat seuraavat: a) tarve kehittää oppilaitosten keskeyttämisten seurantaan liittyviä järjestelmiä, b) tarve kartoittaa keskeyttämiseen johtavat syyt ja kehittää uusia toimintatapoja keskeyttämisen ehkäisemiseksi, c) tarve kehittää sekä yksilöllisiä että ryhmämuotoisia tuki- ja ohjausmuotoja eri opintojensa vaiheissa oleville opiskelijoille, d) tarve tehostaa opintojen läpäisyä kehittämällä opintojen etenemisen seurantaan liittyviä toimintamalleja, e) tarve tehostaa opiskelijoiden sitoutumista opiskeluun sekä edistää heidän oman elämänsä hallintaa, f) tarve kehittää opiskelijoiden yhteisöllisyyttä ja osallisuutta tukevia toimintamalleja ja g) tarve laajentaa esimerkiksi MAST-hankkeessa kehitettyjä ohjaukseen liittyvien toimintamallien käyttöä.

Lyhyt kuvaus läpäisyhankkeen keskeisistä sisällöistä
Hankkeessa toteutettavat toimenpiteet jakautuvat kuuteen eri työkokonaisuuteen. Kullekin työkokonaisuudelle on määritelty oma vastuuorganisaationsa, joka vastaa työkokonaisuuden toimien koordinoinnista sekä toiminnan etenemisen seurannasta ja raportoinnista. Kaikki hankkeen kumppaniorganisaatiot osallistuvat työkokonaisuuksien toteuttamiseen. Hankkeessa toteutettavat työkokonaisuudet ovat seuraavat: Työkokonaisuus 1: Ensimmäisen vuoden opiskelijoiden keskeyttämisten vähentäminen, Työkokonaisuus 2: Yksilöllisten ohjauspolkujen kehittäminen, Työkokonaisuus 3: Läpäisyn tehostaminen, Työkokonaisuus 4: Arviointi ja vertaiskehittäminen, Työkokonaisuus 5: Tiedotus ja hanketulosten levittäminen ja Työkokonaisuus 6: Hankkeen hallinto.

Läpäisyhankkeen keskeiset tuotokset
Hankkeen keskeiset tuotokset ovat seuraavat: <span style="font-family: Arial,Helvetica,sans-serif;">-Oppilaitoskohtainen, maakunnallisesti yhdenmukainen seurantajärjestelmä opintojen keskeyttämisen määristä ja syistä <span style="font-family: Arial,Helvetica,sans-serif;">-Opintonsa aloittavien opiskelijoiden alkukartoitukseen liittyvät materiaalit ja ryhmäyttämisen toimintamalli ja materiaalit <span style="font-family: Arial,Helvetica,sans-serif;">-Opiskelijan motivointiin ja positiivisen palautteen antamiseen liittyvä toimintamalli <span style="font-family: Arial,Helvetica,sans-serif;">-Tekninen yhteydenpidon väline (viestinetti tai sosiaalisen median työkalut) ja opintojen alkuvaiheen ohjauksen toimintamalli <span style="font-family: Arial,Helvetica,sans-serif;">-Toimintamalli ja opas opiskelijahuollon toiminnan tehostamiseksi <span style="font-family: Arial,Helvetica,sans-serif;">-Kodin ja koulun yhteydenpidon toimintamalli: ohjeistus ja malli ryhmänohjaajille/luokanvalvojille <span style="font-family: Arial,Helvetica,sans-serif;">-Oppilaitosten ja nuorten työpajojen välinen yhteistyö ja siihen liittyvät uudet mallit <span style="font-family: Arial,Helvetica,sans-serif;">-Aikaisemmin hankitun osaamisen tunnistamisen ja tunnustamisen ohjeet ja toimintamalli <span style="font-family: Arial,Helvetica,sans-serif;">-Kuvaus ja toimintamalli ATTO-aineiden joustavasta suorittamisesta <span style="font-family: Arial,Helvetica,sans-serif;">-Varhaisen puuttumisen malli sekä uudet yksilö- ja ryhmämuotoiset ohjausmallit <span style="font-family: Arial,Helvetica,sans-serif;">-arviointi- ja kehittämisseminaarit sekä erilaiset workshopit, sparraustilaisuudet ja nuorten kuulemistilaisuudet <span style="font-family: Arial,Helvetica,sans-serif;">-hankkeen internet-sivut, tiedotus- ja markkinointimateriaalit, loppujulkaisu ja -seminaari

<span style="font-family: Arial,Helvetica,sans-serif;">Kohderyhmä
<span style="font-family: Arial,Helvetica,sans-serif;">Hankkeen ensisijaisena kohderyhmänä ovat toisen asteen ammatillisen koulutuksen opiskelijat, jotka ovat vaarassa keskeyttää toisen asteen opinnot tai joiden toisen asteen tutkintoon valmistuminen on vaarassa pidentyä huomattavasti.

<span style="font-family: Arial,Helvetica,sans-serif;">Hankkeessa syntyvien hyvien käytäntöjen juurruttamisen, levittämisen ja valtavirtaistamisen myötä kohderyhmiin kuuluvat seuraavat tahot: oppilaitosten opettajat ja ohjaajat, vanhemmat, koulutusorganisaatiot eri puolilla Suomea, erilaiset syrjäytymisvaarassa olevien nuorten kanssa toimivat organisaatiot ja projektit, viranomaistahot paikallisella ja kansallisella tasolla, työvoimahallinto, paikallisen ja kansallisen tason päättäjät sekä tiedotusvälineet ja niiden kautta ns. suuri yleisö.

<span style="font-family: Arial,Helvetica,sans-serif;">